Wordplanet: Hosea - Aceh Bible - Old Testament / Hosea-\n1 Nyoe kheueh peusan nyang geubri lé TUHAN ubak Hosea bin Beeri bak masa keurajeuen Yehuda meuturot-turot geupeurintah lé Raja Uzia, Yotam, Ahas, dan Hizkia, dan keurajeuen Israel geupeurintah lé Yerobeam bin Yoas.\n1 Sabab nyan meuhôi kheueh seusabe gata deungon nan "Umat Allah" dan "Geunaséh TUHAN."\n1 TUHAN meufeureuman ubak ulôn, "Tajak kheueh lom dan tameucinta kheueh ngon sidroe ureuëng inong nyang galak jipeubuet mukah. Cinta kheueh inong nyan lagée Ulôn kucinta ureuëng Israel bahpi awaknyan jitinggai Ulôn dan jiseumah ilah-ilah laén dan galak jipeuseumah kue kismis keu beurala."\n1 TUHAN na peukara deungon peunduduek nanggroe nyoe. He Israel, tadeungoe peue nyang geupeugah lé Gobnyan, "Di nanggroe nyoe hana keuseutiaan atawa gaséh sayang, dan peunduduek nanggroe nyoe hana jiaku Ulôn sibagoe Allah.\n2 Awaknyan meusumpah teuma hana jipeubuet lagée nyang jimeusumpah nyan; awaknyan meusulet, tukang poh maté gob, ceumucue, dan tukang meumukah. Keujeuhetan meutamah-tamah, dan jipoh maté gob sabena hántom reuda.\n3 Sabab nyan nanggroe nyoe jeuet keu nanggroe nyang tho, dan peue-peue mantong nyang udeb disinan maté. Meubagoe jeunéh beulatang nyang na di manyang, darat, dan laôt binasa."\n4 TUHAN meufeureuman, "He teungku-teungku imeum, bék kheueh na nyang peusalah atawa beungéh keu umat Lôn, sabab gata kheueh nyang Ulôn peusalah!\n5 Uroe malam gata peubuet buet nyang salah, meunan cit teuma deungon dumna nabi. Sabab nyan Ulôn Lôn peubinasa Israel, ma gata.\n6 Gata, he teungku-teungku imeum, hana tapakoe keu Ulôn, dan umat Lôn pih hana jipakoe keu Ulôn sampoe awaknyan ceulaka. Gata tatulak ajaran-ajaran Ulôn. Lé sababnyan, Ulôn pih Lôn tulak gata, dan aneuëk-aneuëk gata hana Ulôn angkée sibagoe teungku-teungku imeum Lôn.\n7 Seumaken gata meutamah le, seumaken meutamah meudesya gata ubak Ulôn, he teungku-teungku imeum! Sabab nyan keuadaan gata Lôn ubah; gata hana jihoreumat lé gob, teuma jihina.\n8 Gata ka jeuet keukaya sabab desya-desya umat Ulôn, sabab nyan kheueh gata meuharab mangat awaknyan teutab meudesya sabe.\n9 Dan gata meudeurita saban lagée rakyat! Ulôn Lôn huköm gata nyang sisuai deungon buet gata.\n10 Gata tapajoh nibak keureubeuen-keureubeuen nyang jipeuseumah, teuma gata teutab deuk. Gata taseumah dewa-dewa keusuboran, teuma peunduduek gata teutab hana meutamah, sabab gata ka tatinggai Ulôn keu taseumah ilah-ilah nyang laén."\n11 TUHAN meufeureuman, "He umat Lôn, bah kheueh anggô nyang treb meunan cit anggô nyang barô ka teupeugadôh keumampuan gata keu gata seumike seucara seuhat.\n12 Gata lakée naseuhat ubak sikrak kayée! Sikrak tungkat jipeugah ubak gata peue nyang gata keuneuk teupeue! Gata lagée sidroe binoe nyang jeuet keu lunte; gata tatinggai Ulôn dan tapeujok droe ubak ilah-ilah laén.\n13 Bak teumpat-teumpat seumah beurala di pucak-pucak bukét dan gunong, gata tapeuseumah keureubeuen, dan tatot keumeunyan dimiyueb bak-bak kayée raya nyang rampak disideh sabab teumpat nyan reului. Teuma peu kheueh akibat jih? Aneuëk-aneuëk dara gata ka jeuet keu inong lunte dan meulintée-meulintée gata nyang inong ka jimeumukah!\n14 Teuma Ulôn hana Lôn huköm buet awaknyan, sabab gata keudroe pi tajak ubak inong-inong lunte nyang meubuet di kuil-kuil, dan meusajan deungon awaknyan gata tapeuseumah keureubeuen keu dewa, keubit beutôi that ungkapan nyoe: 'Bansa nyang hana peungeurtian keuhai Allah bansa nyan reulôh.'\n15 He gata ureuëng Israel, gata hana seutia ubak Ulôn! Teuma, Ulôn harab Yehuda hana jipeubuet buet nyang salah nyang sa! Bék meuiébadat di Gilgal atawa di Betel. Bék tameusumpah disinan deumi nan TUHAN nyang udeb.\n16 Gata, he ureuëng Israel, lumpah that kreueh ulée! Pakriban Ulôn hase Lôn rabe gata lagée bubiri di blang naleueng?"\n17 Umat Israel ka teugoda deungon beurala. Sabab nyan tapeubiyeu kheueh awaknyan.\n18 Óh ka lheueh mabök sabab ka le that ji-jieb ié anggô, awaknyan meulunte ban galak droe. Awaknyan leubeh galak teuhina nibak teuhoreumat.\n19 Sabab nyan awaknyan gadôh lagée angén ploih. Awaknyan meuteumé malée sabab keureubeuen-keureubeuen nyang awaknyan peuseumah keu dewa-dewa.\n1 TUHAN meufeureuman, "Deungoe kheueh, he bandum teungku imeum! Simak kheueh, he ureuëng Israel! Deungoe kheueh, he ureuëng-ureuëng keuturonan raja! Huköman ka teupeurhot u ateueh gata. Sabab, nyang sibeuna jih gata tameuhakém deungon ade, teuma ka teubalek gata jeuet lagée peurangkab di Mizpa, lagée taron di Gunong Tabor,\n1 Ureuëng-ureuëng Israel jipeugah, "Jak geutanyoe tawoe ubak TUHAN. Gobnyan kheueh nyang peusakét geutanyoe, teuma Gobnyan cit nyang peupuléh, Gobnyan nyang peuluka, teuma Gobnyan cit nyang balot luka-luka geutanyoe.\n1 TUHAN meufeureuman, "Tieb-tieb na niet keuneuk Lôn peupuléh umat Ulôn Israel dan Lôn peugét beujroh keuadaan awaknyan. Teuma nyang Ulôn ngieng na kheueh keujeuhetan-keujeuhetan dan desya-desya awaknyan. Awaknyan saléng teumipée, awaknyan jitamong lam rumoh gob jijak ceumucue, dan awaknyan meurampok bak rot-rot ueh raya.\n1 TUHAN meufeureuman, "Peumeusu laju tanda bahya! Musoh jijak prang nanggroe Ulôn lagée kleueng jiseumama! Umat Ulôn ka iengkeue peujanjian Lôn deungon awaknyan, dan jilawan ajaran-ajaran nyang Lôn peurunoe.\n1 He bansa Israel, bék kheueh tapeuraya le uroe-uroe raya gata lagée bansa-bansa laén. Gata ka tatinggai Allah gata dan hana seutia ubak Gobnyan. Di tieb-tieb teumpat ceumeuloe aneuk gandom, gata tapeubloe droe sibagoe inong lunte ubak Dewa Baal, dan galak tateurimong gandom nyang gata anggab sibagoe upah dewa nyan keu gata!\n1 Israel lagée bak anggô nyang jimuboh le. Seumaken meutamah keukayaan jih, seumaken le teuma miseubah nyang jipeudong. Seumaken makmu, seumaken gét teuma jipeugot tugu-tugu beurala nyang jiseumah.\n1 TUHAN meufeureuman, "Ulôn kusayang Israel yoh jih mantong ubit, Lôn tawök aneuëk Ulôn nyan jeut jiteubiet lam nanggroe Meusé.\n2 Teuma seumaken Lôn hôi aneuëk Ulôn nyan seumaken jipeujiôh Lôn. Jihnyan jiba keureubeuen dan jitot keumeunyan keu Baal dan dewa-dewa nyang laén.\n3 Padahai Ulôn kheueh nyang peurunoe Israel beujeuet jijak, dan nyang wa jihnyan deungon gaséh sayang. Ulôn kheueh nyang rawat jihnyan teuma jihnyan hana jitem aku.\n4 Deungon sigala gaséh sayang Lôn, Ulôn peurab jihnyan ubak Ulôn. Banmandum peundeuritaan jihnyan Ulôn peuphui, dan deungon murah até Ulôn bri makheun.\n5 Ureuëng-ureuëng Israel nyan hana jitem woe ubak Ulôn, sabab nyan awaknyan harôh jigisa u nanggroe Meusé, dan bansa Asyur nyang peurintah ateueh jihnyan.\n6 Muprang nyang gunjak teuka sampoe u dalam banda-banda awaknyan, babah-babah pintoe geureubang jipeurusak, dan umat Ulôn jipeubinasa. Hai nyan teujadi sabab awaknyan ka jiseutôt kheun até jih keudroe,\n7 dan jimeukreueh jikeuneuk tinggai Ulôn. Teuma awaknyan keunong teugöm, teuma hana nyang peubeubaih awaknyan bahpi awaknyan jikliek jilakée tulông."\n8 TUHAN meufeureuman, "He Israel, hana mungken gata Lôn peubiyeu atawa Ulôn tinggai. Peu kheueh mungken gata Ulôn peuhabéh lagée Adma? Atawa Ulôn peusaneut lagée Zeboim? Hana trok até Lôn peubuet nyang lagée nyan, sabab cinta Ulôn lumpah that raya keu gata!\n9 Gata hana Lôn huköm watée Ulôn teungoh beungéh; gata hana Lôn peuhanco le. Sabab Ulôn Allah, kon manusia. Ulôn, Nyang Kudus, na meusajan gata, dan hana Ulôn beungéh le keu gata."\n10 TUHAN meufeureuman, "Umat Ulôn jiseutôt Ulôn meunyoe Ulôn teumauém lagée su singa sampoe habéh yo musoh awaknyan. Umat Ulôn bagaih-bagaih teuka nibak siblaih ubarat keu jiseumah Ulôn.\n11 Nibak nanggroe Meusé awaknyan bagaih that teuka lagée cicém po, dan di Asyur lagée kawan mirah pati. Laju awaknyan Ulôn ba lom u rumoh jih keudroe. Ulôn, TUHAN, nyang peugah haba."\n1 TUHAN meufeureuman, "Bansa Israel jikeulileng Ulôn deungon meusulet dan tipée daya; bansa Yehuda teutab jilawan Ulôn, Allah Nyang Kudus dan seutia.\n1 Yoh masa ilée sukée Efraim teuhoreumat sampoe meunyoe na peurintah nibak sukée nyan, sukée-sukée laén nyang na di Israel teumakot that. Teuma sukée Efraim raya that desya lé sabab jiseumah dewa Baal, sabab nyan awaknyan teuma teusampôh.\n1 Samaria harôh teuhuköm sabab jibeurontak jilawan Ulôn. Rakyat jihnyan maté dimideuen prang; aneuëk-aneuëk manyak awaknyan teugileng, dan ureuëng-ureuëng inong nyang mume teuplah pruet jih."